**דף עבודה: דוד – כוכב נולד**

מודל הופעת גיבור במקרא

רבים מסיפורי הגיבורים במקרא פותחים בסיפור לידתם. סיפורי לידה אלו חולקים מאפיינים דומים (לידה ניסית, קושי שקדם ללידה). דרך נוספת במקרא להציג דמות חשובה היא בהצגת רשימת היוחסין שלה.

* האם מוצג במקרא סיפור לידתו של דוד? אם כן, כיצד הוא מוצג?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* האם מוצגת רשימת היוחסין של דוד? אם כן, את מי היא כוללת?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

קראו קטע זה מספרו של יאיר זקוביץ 'דוד: מרועה למשיח':

**סיפורי נעוריו... מעידים עליו שהוא מעין סינדרלה ממין זכר; הוא יגיע אל חצר המלך ואל שדה הקרב לא בשל מוצא מכובד, אף לא בשל בחירה אלוהית שנבחר בטרם לידה. כישוריו הם שימשכו אליו את אור הזרקורים ואת החסד האלוהי. הטיפוס הסיפורי של סינדרלה אינו עולה בקנה אחד עם סיפור לידה ניסית. סינדרלה מגיעה למקום שהיא מגיעה למרות היעדר ייחוס אבות ולמרות פחיתותה בקרב משפחתה. כאן טמונה אפוא הסיבה להיעדר הכפול – היעדר סיפור הלידה של דוד והיעדר רשימת היוחסין שלו.**

* מדוע על פי זקוביץ', לא מוצג אילן היוחסין של דוד או סיפור של בחירה מלידה?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* כתבו את כל הדברים שדוד אומר, חושב או עושה בסיפור המלכתו בפרק טז פסוקים א-יג.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

באיזה שלב בסיפור מתגלה לנו שמו של דוד?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

קראו קטע זה ממאמרה של אילה פז על הופעתו הראשונה של דוד בתנ"ך:

**היעדרו של דוד עשוי להדגיש את העובדה שמשיחתו למלך איננה מהלך שהוא יזם או פעל לקידומו. נתון זה חשוב, מכיוון שמשיחתו של דוד למלך נעשתה בזמן ששאול הוא עדיין המלך! היעדרו של דוד מרובו של האירוע מעצימה את המסר שהמשיחה בזמן כהונתו של שאול, הנתפסת כמהלך חתרני, היא בחירתו ויוזמתו של האל – ולדוד אין בה חלק.**

* הסבירו במילים שלכם את הסיבה לכך שדוד אינו מוזכר ואינו פועל בסיפור המלכתו.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

למרות היעדרו של דוד מהסיפור נבדוק אם אפשר ללמוד משהו על המלך העתידי מהופעתו הראשונה בסיפור. על דוד אין כמעט תיאור ישיר שיחשוף את דמותו. ננסה לבחון אם אפשר ללמוד עליו באמצעות הדמויות האחרות בסיפור – כיצד הדמויות האחרות בסיפור תופסות אותו.

* האם ישי, אבי דוד, רואה בו אדם המתאים למלוך על ישראל? הוכיחו את תשובתכם מן הפסוקים.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* האם שמואל הנביא רואה בו אדם מתאים למלוך על ישראל? מי מתאים למלוך לדעתו? הוכיחו את תשובתכם מן הפסוקים.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* האם אלוהים רואה בו אדם מתאים למלוך על ישראל? הוכיחו את תשובתכם מן הפסוקים.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

האם מהותו של דוד נרמזת בשמו? מה מיוחד בשמו של דוד? - קראו בקטע ממאמרה של אילה פז:

**הרבה מהשמות האחרים הנזכרים בפרק זה, ובספר שמואל בכלל, הם שמות בעלי משמעות מילונית. שמואל, שאול, אלקנה ורבים אחרים, כולם שמות שיש להם שורש ומשמעות בשפה העברית המקראית.**

**השוואת שמו של דוד לשמות אחיו ולשמות שאר האנשים המתוארים בפרקים אלו מצביעה על שם יוצא דופן. בעברית המקראית "דוד" הוא שם חסר שורש ומשמעות...**

**למרות השורש הזר של השם דָוִד, שאינו מצוי בשפה המקראית, אפשר לראות כי השם דָוִד קרוב בצליל ובאיות למילים המקראיות "דוֹד" ו"דודאים".**

**בשיר השירים דוֹד הוא כינוי לאהוב... צמח הדודאים קשור גם הוא לאהבה...**

**הקרבה בין השם דָוִד למילים דוֹד ודודאים עשויה להוות מדרש שם סמוי לשמו של דָוִד. בסיפורי דוד קיים מוטיב חוזר, המבטא תופעה ייחודית בחיי דוד, הקשורה למילים דוֹד ודודאים:**

**"וַיָּבֹא דָוִד אֶל שָׁאוּל וַיַּעֲמֹד לְפָנָיו וַיֶּאֱהָבֵהוּ מְאֹד" (שמואל א פרק טז פסוק כא).**

**"וַיְהִי כְּכַלֹּתוֹ לְדַבֵּר אֶל שָׁאוּל וְנֶפֶשׁ יְהוֹנָתָן נִקְשְׁרָה בְּנֶפֶשׁ דָּוִד ויאהבו (וַיֶּאֱהָבֵהוּ) יְהוֹנָתָן כְּנַפְשׁוֹ. וַיִּקָּחֵהוּ שָׁאוּל בַּיּוֹם הַהוּא וְלֹא נְתָנוֹ לָשׁוּב בֵּית אָבִיו. וַיִּכְרֹת יְהוֹנָתָן וְדָוִד בְּרִית בְּאַהֲבָתוֹ אֹתוֹ כְּנַפְשׁוֹ" (שמואל א פרק יח פסוקים א-ב).**

**"וְכָל יִשְׂרָאֵל וִיהוּדָה אֹהֵב אֶת דָּוִד כִּי הוּא יוֹצֵא וָבָא לִפְנֵיהֶם" (שמואל א פרק יח פסוק טז).**

**"וַתֶּאֱהַב מִיכַל בַּת שָׁאוּל אֶת דָּוִד" (שמואל א פרק יח פסוק כ).**

* איזו תכונה של דוד נלמדת ממדרש השם שפז מציעה במאמרה?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* מכל מה שלמדתם בדף העבודה עד כה, אילו תכונות מאפיינות את דוד? מדוע דווקא בו בחר אלוהים?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* האם לדעתכם תכונות אלו חשובות למי שעתיד למלוך על ישראל? מדוע?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* אילו תכונות נוספות שלא הוזכרו בדף העבודה חשובות לדעתכם שיהיו למנהיג?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

להלן תשובות לדף העבודה: דוד – כוכב נולד לשימוש המורה:

* האם מוצג במקרא סיפור לידתו של דוד? אם כן, כיצד הוא מוצג? לא מוצג.
* האם מוצגת רשימת היוחסין של דוד? אם כן, את מי היא כוללת? לא מוצגת כאן רשימת היוחסין.
* מדוע על פי זקוביץ', לא מוצג אילן יוחסין של דוד או סיפור של בחירה מלידה? כדי להראות שדוד נבחר על פי תכונותיו האישיות המתאמות להנהגה ולא מתוקף ייחוסו.
* כתבו את כל הדברים שדוד אומר, חושב או עושה בסיפור המלכתו בפרק טז פסוקים א- יג. הוא לא אומר או עושה כלום.
* באיזה שלב בסיפור מתגלה לנו שמו של דוד? בסוף הסיפור.
* הסבירו במילים שלכם את הסיבה לכך שדוד אינו מוזכר ואינו פועל בסיפור המלכתו. כדי להראות שהוא לא מרד בשאול על דעת עצמו אלא זו הייתה החלטה בלעדית של אלוהים.
* האם ישי, אבי דוד, רואה בו אדם המתאים למלוך על ישראל? הוכיחו את תשובתכם מן הפסוקים. לא, הוא אפילו לא חושב להציע לשמואל לקרוא לו עד ששמואל מבקש את זה מפורשות בפסוק יא: **"וַיֹּאמֶר שְׁמוּאֵל אֶל יִשַׁי: 'הֲתַמּוּ הַנְּעָרִים?' וַיֹּאמֶר: 'עוֹד שָׁאַר הַקָּטָן...'".**
* האם שמואל הנביא רואה בו אדם מתאים למלוך על ישראל? מי מתאים למלוך לדעתו? הוכיחו את תשובתכם מן הפסוקים. שמואל אינו רוצה ללכת להמליך אותו ואינו אומר דבר לו או לאחרים בעת המלכתו. הוא חושב שאליאב אחי דוד מתאים למלוכה: **"אַךְ נֶגֶד ה' מְשִׁיחוֹ"** (פסוק ו).
* האם אלוהים רואה בו אדם מתאים למלוך על ישראל? הוכיחו את תשובתכם מן הפסוקים: כן. פסוק יב: **"וַיֹּאמֶר ה': 'קוּם מְשָׁחֵהוּ כִּי זֶה הוּא".**
* איזו תכונה של דוד נלמדת ממדרש השם שפז מציעה במאמרה? אהוב.
* מכל מה שלמדתם בדף העבודה עד כה, אילו תכונות מאפיינות את דוד? מדוע דווקא בו בחר אלוהים? עלה לגדולה בזכות עצמו ולא בזכות ייחוס או נס, נבחר בידי האל, אהוב על סובביו.
* האם לדעתכם תכונות אלו חשובות למי שעתיד למלוך על ישראל? מדוע?
* אילו תכונות נוספות שלא הוזכרו בדף העבודה חשובות לדעתכם שיהיו למנהיג?